《挽刘南溪》
唐代·李潜

今年人苦旱蝗饥，正需平糶无南溪。
今年江南梅不开，正恨南溪诗不来。
李悝不作虽堪伤，不过饥民雷转肠。
少陵不作世懔懔，乾坤万象无题品。
苍天苍天能令南溪迹成古，不信收得诗名和迹去。
吁嗟笏笔千丈强，风淡淡兮烟苍苍。

作者简介：生卒年不详。字德隐，其先江夏(今湖北武昌)人，后迁居宜春，遂为宜春(今属江西)人。屡举进士不第，至武宗会昌三年(843)方登进士第。时王起再知贡举，周墀以诗寄贺，起赋诗酬答，潜与诸同年皆作诗酬和。旋赴绵州父任省亲，遇父卒，未能赴调选。后官至岭南西道观察支使。事迹散见其《尊胜经幢后记》、《唐摭言》卷三、《唐诗纪事》卷五五。《全唐诗》存诗1首。